CC 20220801
4:1 & eft he on-gan hyo æt þare sæ. læren & hym wæs micel manige to ge-gadered. Swa þt he on scyp eode. & on þare sæ wæs. & sye manige embe þa sæ. wæs on lande\n4:2 & he hy on fele byspellen lærden. & he heom to quoth. on his lare\n4:3 ge-hereð. Note: Exiit qui se minat semin semen suum Ut eode se sædere his sæd to sawene.\n4:4 & þa he seow sum feol wið þanne weig & fugelas comen & hit fræten.\n4:5 sum feoll ofer stanscylygean. þær hit næfde mycele eorðan. & sone up-eode. & for þan hit næfde eorðe þicdnysse.\n4:6 þa hit up-eode syo sunne hit for-swælde. & hit for-scranc. for þam hit writtrume (sic) næfde.\n4:7 sum feoll on þornes. þa stigen þa þornes & hy for-þrismeden þt. & hit wæstme ne bær.\n4:8 & sum feoll on god land. & hit sealde up-stigende & wexende wæstme. & an brohte þrittig-fealdne. sum sixtig-fealdne. sum hundredfealdne.\n4:9 Ænd he quoth. ge-here se þe earen hæbbe to ge-herenne.\n4:10 & þa he ane wæs. hyo hine axoden. þt by-spelle þa twelfe þe mid hym wæren.\n4:11 & he saide heom. eow is ge-seald to witene godes rices ge-rinen. Þam þe ute synd ealle þing on byspellen ge-wurðað.\n4:12 þt hyo seonde ge-seon. & nane ge-seon & ge-hyred ge-heren & ne geoten þe læs hyo hwanne syo ge-cyrde. & heom seon heore synne for-gefene.\n4:13 Ða saigde he heom. ge nyten þis byspell. & hu magen ge ealle byspell witen.\n4:14 Se þe sawð. word he sawð.\n4:15 Soðlice þa synde wið þanne weig. þær þt word is ge-sawen. & þanne hyo hit ge-hered. sone cymð sathanas. & aferreð þæt word. þe on heora heortan a-sawen is.\n4:16 Ænd þa synd ge-lice þe synde ofer þa stan-scyligen ge-sawen. Sona þan hy þt word ge-hyrað. & þt mid blisse on-foð\n4:17 & hyo næbbeð wertrumen on heom. ac beoð un-staðelfæste. & sedðan up kymd deofles costnunge & his ehtnyss for þam worde.\n4:18 Hyo synden on þornen ge-sawen. þt synden þa þe þt word ge-hereð.\n4:19 & of-ermðe & swicedome weorld-welene & oðre wilnunge þt word of-þresmed & synden buten wæstme ge-worðene.\n4:20 & þa þe ge-sawene sinde ofer þæt gode land. þa sinde þa þe þt word ge-hered & on-foð & wæstme bringeð. sum þrittig-fealdne. sum sixti-fealdne. & sum hundfealdne.\n4:21 End he saigde heom cwæðst þu cemð þt leoht-fet þt hit beo under bydene äsett odðe under bedde. witegere þt hit syo ofer candel-stef äsett.\n4:22 Soðlice nis nan þing be-hyd þe ne syo ge-swutelod. ne nis digle ge-worden ac þt hit openlice cume.\n4:23 Ge-hyre gyf hwa earen habbe to ge-heranne.\n4:24 & he quoth. to heom. warniað hwæt ge ge-heren & on þam ge-mette þe ge meteð eow beoð ge-meten. & eow byð ge-eht.\n4:25 þam beoð ge-seald þe hæfð. & þan þe næfð. eac þt he hæfð him beoð æt-broden.\n4:26 & he cwæð. Godes rice is swilce man þe worpe god sæd on his land.\n4:27 & sawe & arise daiges & nihtes. & þt sæd growe & wexe þanne he nat.\n4:28 Soðlice selfwilles syo eorðe wæstme byreð. ærest gærs. & sedðan ear. sydðan fullne hwæte on þam eare.\n4:29 & þanne se wæstme hine forð-bringð. sone he sent his sicel for þan þt rip æt is.\n4:30 And eft he quoth. for hwan an-lichie we heofene rïce odðe hwilcan bispellen wiðmete we hit.\n4:31 Swa swa senepes sæd þanne hit beoð on eorðan ge-sawen. hit is alre sæde læst þe on eorðan synt.\n4:32 & þanne hit asawen byð hit astihð & byð alre wirte mæst. & hæfð swa micele boges. þt heofenes fugeles eardian magen under his scæde.\n4:33 & manigen swilcen byspellen he spæc to heom þt hyo mihten ge-heran.\n4:34 Ne spæc he na buton byspellen ealle he his leorning-cnihten asundren rehte.\n4:35 & saide heom þanne æfen beoð uten faren agen\n4:36 & þa manige for-lætende. hyo on-fengen hine swa he on scype wæs & oðre scype wæren mid hym.\n4:37 & þa wæs micel yst windes ge-worðen. ænd yþa he awarp on þt scyp þt hit wæs ge-felld\n4:38 & he wæs on scype ofer bolster slæpende. & hyo awehten hine & cwæðen. ne be-lympð to þe þt we for-wurdðeð.\n4:39 & he aras & þam winde be-bead & quoth. to þare sæ. Swug & ge-stille. & se wind ge-swac þa. & warð mycel smoltnes.\n4:40 & he saigde heom hwi synde ge forhte. gyt ge næbbeð ge-leafen.\n4:41 & hyo mychelen eige heom on-drædden. & cwæðen ælc to oðren. hwæt wenst þu hwæt is þes þe him windes & sæ hersumiað.